Ըստ «Թրանսփարենսի Ինթերնեշնլ» (Transparency International) հակակոռուպցիոն կենտրոնի 2017թ. կոռուպցիայի ընկալման վարկանիշի՝ Հայաստանը 35 միավորով 180 երկրների շարքում կիսել է 107-110-րդ տեղերը: Ընդ որում՝ «Թրանսփարենսի Ինթերնեշնլի» վարկանիշը 0-100 միավորանոց համակարգ է՝ որտեղ 0-ն արտահայտում է կոռուպցիայի ընկալման ամենաբարձր, իսկ 100-ը՝ ամենացածր մակարդակը: 2017-ին Հայաստանը իր ցուցանիշով Տանզանիայի և Եթովպիայի արանքում էր: Համեմատության կարգով նշենք, որ հարևան Վրաստանը զբաղեցրել էր 46-րդ տեղը։